Diari Oficial de la Generalitat Valenciana


Sumari del DOGV 9725, del 15-11-2023 (2023/11807)

RESOLUCIÓ de 27 d'octubre de 2023, de la Conselleria d'Educació, Universitats i Ocupació, per la qual es concedeix l'autorització d'obertura i funcionament al centre privat de nova creació de Formació Professional MEDAC Castellón, en la localitat de Castelló de la Plana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9725

Data del DOGV
:   15-11-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/11519


Data del document
:   27-10-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 27 d'octubre de 2023, de la Conselleria d'Educació, Universitats i Ocupació, per la qual es concedeix l'autorització d'obertura i funcionament al centre privat de nova creació de Formació Professional MEDAC Castellón, en la localitat de Castelló de la Plana. [2023/11365]  
Antecedents de fet  
Primer. L'entitat mercantil Centro de Formación Profesional en el Deporte y la Salud Málaga 2015, Societat Limitada sol·licita l'autorització d'obertura i funcionament d'un centre docent privat de nova creació de Formació Professional, denominat MEDAC Castellón, en la localitat de Castelló de la Plana.  
Segon. La Direcció General de Centres Docents emet informe favorable, el 4 de juliol de 2023, sobre l'adequació de les instal·lacions proposades quant a espais educatius, sobre la base de la legislació aplicable.  
Tercer. En data 3 d'octubre de 2023, la direcció territorial competent d'aquesta conselleria a Castelló emet proposta favorable que inclou l'informe del Servei Territorial d'Infraestructures Educatives, de data 2 d'octubre de 2023, respecte a les instal·lacions, i el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
  
Fonaments de dret  
Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022, es delega aquesta competència en la Secretaria Autonòmica d'Educació.  
Segon. Vista la normativa aplicable als centres educatius privats i de conformitat amb aquesta.  
  
Vistos els antecedents de fet i considerats els fonaments de dret, resolc:  
  
Primer  
Autoritzar l'obertura i funcionament del centre docent privat de nova creació que a continuació s'indica, ateses les característiques, ensenyaments i capacitat màxima que s'assenyalen:  
Codi de centre: 19965662.  
Denominació genèrica del centre: centre privat de Formació Professional.  
Denominació específica del centre: MEDAC Castellón.  
Titularitat: Centro de Formación Profesional en el Deporte y la Salud Málaga 2015, Societat Limitada.  
Domicili: passeig de Morella, número 66.  
Localitat: Castelló de la Plana.  
Província: Castelló.  
Ensenyaments i capacitat màxima que s'autoritza:  
Formació Professional  
Cicles formatius de grau mitjà:  
Família: Sanitat.  
- Cicle de Cures Auxiliars d'Infermeria, amb 4 unitats amb 30 llocs escolars cadascuna, impartides 2 unitats en torn de matí i 2 unitats en torn de vesprada.  
Cicles formatius de grau superior  
Família: Comerç i Màrqueting.  
- Cicle de Màrqueting i Publicitat, amb 4 unitats amb 30 llocs escolars cadascuna, impartides 2 unitats en torn de matí i 2 unitats en torn de vesprada.  
Família: Informàtica i Comunicacions.  
- Cicle de Desenvolupament d'Aplicacions Multiplataforma, amb 2 unitats amb 30 llocs escolars cadascuna, impartides en torn de matí.  
- Cicle de Desenvolupament d'Aplicacions Web, amb 2 unitats amb 30 llocs escolars cadascuna, impartides en torn de vesprada.  
Família: Sanitat.  
- Cicle d'Anatomia Patològica i Citodiagnòstic, amb 4 unitats amb 30 llocs escolars cadascuna, impartides 2 unitats en torn de matí i 2 unitats en torn de vesprada.  
- Cicle d'Higiene Bucodental, amb 4 unitats amb 30 llocs escolars cadascuna, impartides 2 unitats en torn de matí i 2 unitats en torn de vesprada.  
- Cicle d'Imatge per al Diagnòstic i Medicina Nuclear, amb 4 unitats amb 30 llocs escolars cadascuna, impartides 2 unitats en torn de matí i 2 unitats en torn de vesprada.  
- Cicle de Laboratori Clínic i Biomèdic, 4 unitats amb 30 llocs escolars cadascuna, impartides 2 unitats en torn de matí i 2 unitats en torn de vesprada.  
  
Segon  
El centre haurà de presentar la relació del professorat i les titulacions adequades als nous ensenyaments que s'autoritzen, davant la direcció territorial corresponent, per a la seua aprovació abans de l'inici de les activitats educatives, amb un informe favorable previ de la inspecció educativa.  
  
Tercer  
La present resolució tindrà els seus efectes acadèmics a l'inici del pròxim curs escolar 2024-2025.  
Aquesta autorització donarà lloc a les corresponents inscripcions en el Registre de centres docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 27 d'octubre de 2023.- El secretari autonòmic d'Educació: Daniel McEvoy Bravo.